साहित्यकारों ने साहित्य की विविध विधाओं पर चर्चा की साथ ही बदलते समय में साहित्य की उपयोगिता व महत्त्व पर प्रकाश डाला। बुद्विनाथ झा व तुलानंद मिश्र ने साहित्यलोक की स्थापना से लेकर अभी तक के सफर की जानकारी दी। अपने अध्यक्षीय संबोधन में डाॅ चंद्रमणि ने कहा कि ‘साहित्यलोक’ नयी पीढ़ी में जो साहित्यिक अलख जगाने में लगी है वह बहुत ही प्रशंसनीय व अनुकरणीय है। विगत लगभग ढ़ाई दशक से साहित्यलोक निरंतर इस दिशा में प्रयासरत है यह अन्य शहरों के साहित्यकारों के लिए भी प्रेरक है। विशेष अनुरोध पर डाॅ चन्द्रमणि ने अपने कुछ चर्चित गीत व काव्य रचनाओं का पाठ कर सबको मंत्रमुग्ध कर दिया। धन्यवाद ज्ञापन साहित्यलोक के संयोजक अमन कुमार झा ने किया।